2022.5.5.
HU
Az Európai Unió Hivatalos Lapja
L 131/1
II (Nem jogalkotási aktusok)
RENDELETEK A BIZOTTSÁG (EU) 2022/700 VÉGREHAJTÁSI RENDELETE (2022. május 4.) a komló harmadik országokból történő behozataláról szóló 1295/2008/EK rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 190.
cikke (4) bekezdésére, mivel: (1)
Az 1295/2008/EK bizottsági rendelet (2) I. mellékletében szerepel a harmadik országok azon szervezeteinek jegyzéke, amelyek jogosultak az adott országokból behozott komlótermékeket kísérő tanúsítványok kibocsátására.
E tanúsítványok egyenértékűnek minősülnek az 1308/2013/EU rendelet 77. cikke szerinti tanúsítvánnyal.
(2)
A harmadik országok érintett szervezeteinek felelőssége, hogy az 1295/2008/EK rendelet I. mellékletében található adatokat naprakészen tartsák, és hogy a szóban forgó adatokat a szoros együttműködés szellemében közöljék a Bizottság szolgálataival.
(3)
Kanada kérelmet nyújtott be a Bizottsághoz az egyenértékűségi tanúsítványok kiállítására jogosult illetékes szervezet nevének és címének módosítására vonatkozóan.
Az egyértelműség érdekében indokolt, hogy az 1295/2008/EK rendelet teljes I. mellékletének helyébe új szöveg lépjen.
(4)
Az 1295/2008/EK rendeletet ezért ennek megfelelően módosítani kell.
(5)
A jogbiztonság és az érintett ágazatban a kereskedelmi forgalom zökkenőmentes átállásának biztosítása érdekében e rendeletnek sürgősen, az Európai Unió Hivatalos Lapjában való kihirdetését követő napon hatályba kell lépnie.
(6)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
ELFOGADTA EZT A RENDELETET:
1. cikk Az 1295/2008/EK rendelet módosítása Az 1295/2008/EK rendelet I. mellékletének helyébe e rendelet mellékletének szövege lép. (1) HL L 347., 2013.12.20., 671. o. (2) A Bizottság 1295/2008/EK rendelete (2008. december 18.) a komló harmadik országokból történő behozataláról (HL L 340., 2008.12.19., 45. o.).